# Enric Puiggros i Llavinés

Enric Puiggros i Llavinés (Esplugues de Llobregat, 1974) és un jesuïta català.

## Formació i trajectòria

Després d’haver estudiat l’ensenyament primari i secundari al Col·legi Sant Ignasi de Sarrià, va ingressar al noviciat de la Companyia de Jesús a Saragossa l'any 1993. Durant la seva etapa de formació va cursar estudis d’Història contemporània a la Universitat de Barcelona, de Magisteri al Col·legi Claver de Raimat (Lleida), de Teologia a la Facultat de Teologia de Catalunya i a l’Institut de Teologia Fonamental (Centre Borja, Sant Cugat del Vallès).
La seva trajectòria profesional es va centrar inicialmente en el món educatiu. Entre 1999 i 2001 treballà com a mestre al Col·legi Claver de Raimat, i entre el 2001 i el 2005 al Col·legi Sant Pere Claver del Poble Sec. Ordenat com a sacerdot el 2006, es va incorporar a l'Escola Tècnica professional del Clot, on va exercir com a profesor entre 2007 i 2011. El 2012 va completar la seva formació com a jesuita a Ghana, on va fer la tercera provació entre els mesos de gener i juny, i al Sudan, on va col·laborar amb el Servei Jesuita d’Ajuda als Refugiats.
En retornar a la Península Ibèrica el 2013, va ser nomenat consultor de la Província Tarraconense de la Companyia de Jesús, alhora que se li encarregava la promoció vocacional (2012-2020) i la direcció de la pastoral educativa a la Fundació Jesuïtes Educació (2012-2016). El 2014, en produir-se la integració de les diferents províncies jesuítiques d’Espanya, va passar a ser consultor de la nova Província d’Espanya. El 2020 va ser nomenat delegat de la Companyia de Jesús a Catalunya, i com a tal va a ver de ser el portantveu de la Companyia en les accions empreses arran de les acusacions portades contra diferents professors dels col·legis dels jesuïtes a Catalunya. El 2022 va ser escollit procurador per la Província d’Espanya, i el març del 2023 va ser nomenat provincial de la Companyia de Jesús a Espanya per Arturo Sosa Abascal, general de la Companyia, en substitució d’Antonio España, que acabava el seu període de mandat.

## Activitat musical

Particularment interessat per la música i la pastoral musical, ha participat en diferents grups de música religiosa, entre els quals destaca el projecte Jesuitas Acústico, format per jesuites de diferents nacionalitats hispanòfones.

## Referències

* ↑ “Enric Puiggròs SJ serà el nou Provincial de la Companyia de Jesús a Espanya”, Jesuïtes Sant Ignasi – Sarrià (9 de març 2023) [consultat l’1 de gener de 2014]
* ↑ Jesuit Refugee Service [Consulta 1 de gener de 2024]
* ↑ Entrevista de Javier Bailén a Enric Puiggròs (juny 2021)
* ↑ ”Delegado de los Jesuitas: "Ante acciones delictivas, actuaremos con contundencia"”, La Vanguardia (23 de maig de 2023) Arxivat 2024-01-01 a Wayback Machine. [consulta 1 de gener de 2024]
* ↑ “El català Enric Puiggrós serà el nou Provincial dels Jesuïtes a Espanya”, El Punt Avui+ (9 de març de 2023) [consulta 1 de gener de 2024]
* ↑ “Toma de posesión de Enric Puiggròs como provincial”, infosj.es (17 de juny de 2023) [consulta 1 de gener de 2024]
* ↑ Jesuitas acústico a Youtube
* ↑ Jesuitas acústico a Spotify
* ↑ ” Jesuitas Acústico, en memoria de Lluís Espinal SJ”, infosf.es (17 de juliol de 2020)

## Enllaços externs

* Enric Puiggròs”, Unió de religiosos de Catalunya [consulta 1 de gener de 2024]
* Entrevista amb Enric Puiggròs Llavinés (juny de 2023) [consulta 1 de gener de 2024]